Ego Galterius, Dei gratia Lingonensis episcopus, presentibus et futuris notum fieri volo quod Thomas de Longocampo, miles, guerpivit et concessit Domui Dei Alberipe quod calumpniabatur eidem domui, masum scilicet unum et pratum cum appendiciis suis ad Chameroy, unde pater ejusdem Paganus, laudante uxore sua Flandina, ipsi domui longe ante fecerat elemosinam. Concessit etiam idem Thomas sepedicte domui decimam quod ad se pertinebat de tercia, scilicet in finagio de Chameroy, non quod ipsi fratres Alberipe de aliorum laboribus decimas susciperunt, sed de suis laboribus decimam non redderent. Horum testes sunt Henricus, abbas Clarevallis; Rodulfus abbas Longivadi et Petrus, decanus Barri. Actum anno Domini M°C°LXX°VII°.